**Կայա Կալաս** (էստ․՝ Kaja Kallas, հունիսի 18, 1977(1977-06-18), Տալլին, Էստոնական ԽՍՀ), էստոնացի քաղաքական գործիչ և իրավաբան, «Ռեֆորմ» կուսակցության նախագահ, Էստոնիայի վարչապետ։ Եղել է Եվրոպայի լիբերալ-դեմոկրատների դաշինքի կազմում (2014-2018) Եվրոպական և Էստոնիայի խորհրդարանների նախկին պատգամավոր։

Կենսագրություն
--------------

1995 թվականին Կայա Կալասը հանձնել է հասունության վկայականի քննությունը։ 1999 թվականին ավարտել է Տարտուի համալսարանի իրավաբանական ֆակուլտետն իրավունքի բնագավառում բակալավրի աստիճանով, որից հետո աշխատել է որպես իրավաբան՝ մասնագիտանալով մրցակցության ոլորտում եվրոպական և էստոնական օրենսդրության մեջ (փաստաբանական գործունեության նրա իրավունքն ավարտվել է 2011 թվականին)։ 1996 թվականից աշխատել է նաև որպես թատրոնի ռեժիսորի օգնական։ 2007 թվականին նա ընդունվել է Էստոնական բիզնեսի դպրոց, որտեղ 2010 թվականին տնտեսագիտության ոլորտում ստացել է *EMBA* (բիզնեսի վարչարարության մագիստրոս) աստիճան։

Քաղաքական գործունեություն
-------------------------

2010 թվականին Կալասը միացել է Էստոնիայի «Ռեֆորմ» կուսակցությանը և 2011 թվականին ընտրվել է Էստոնիայի խորհրդարանում (Ռիյգիկոգու)՝ ստանալով 7157 ձայն։ Էստոնիայի 12-րդ գումարման խորհրդարանում (2011-2014 թվականներ) գլխավորել է տնտեսական հարցերի հանձնաժողովը։

2014 թվականի ընտրություններում Կալասը, առաջադրվելով Եվրոպական խորհրդարանում, ստացել է 21 498 ձայն։ Եվրոպական խորհրդարանում Կալասն ընդգրկված էր արդյունաբերության, հետազոտությունների և էներգետիկայի կոմիտեի մեջ և եղել է ներքին շուկայի ու սպառողների իրավունքների պաշտպանության կոմիտեի պահեստային անդամ։ ԵՄ-Ուկրաինա խորհրդարանական համագործակցության կոմիտեում եղել է պատվիրակության փոխնախագահ, ինչպես նաև «Եվրանեսթ» խորհրդարանական ասամբլեայում պատվիրակության և Միացյալ Նահանգների հետ հարաբերությունների գծով պատվիրակության անդամ։ Կալասը եղել է նաև Եվրախորհրդարանի միջէթնիկական խմբի անդամ թվային օրակարգում և երիտասարդական խմբի փոխնախագահ։

2017 թվականի դեկտեմբերի 13-ին «Ռեֆորմ» կուսակցության նախագահ Հանո Պևկուրը հայտարարել է, որ այլևս չի առաջադրվելու 2018 թվականի հունվարին, և առաջարկել է, որ իր տեղը զբաղեցնի Կալասը։ Դեկտեմբերի 15-ին նա ընդունել է այդ առաջարկը և համաձայնվել առաջադրվել կուսակցության ղեկավարի ընտրություններում։ 2018 թվականի ապրիլի 14-ին Կալասը ստանձնել է «Ռեֆորմ» կուսակցության նախագահի պաշտոնը։

Անձնական կյանք
--------------

Կայմ Կալասը «Ռեֆորմ» կուսակցության նախկին նախագահ և Եվրոպական հանձնաժողովի նախկին փոխնախագահ Սիյմ Կալասի դուստրն է։

Ծանոթագրություններ
------------------

1. ↑  Search for a party member — Centre of Registers and Information Systems.
2. 1 2
3. 1 2
4. ↑  "Kaja Kallas | LinkedIn".
5. ↑  "Biography". *Kaja Kallase Blogi*. Արխիվացված է the original 2016 թ․ հունիսի 16-ին.
6. ↑  "Archived copy". Արխիվացված է the original 2016 թ․ հունիսի 16-ին. Retrieved 2016 թ․ հունիսի 16.`{{cite web}}`: CS1 սպաս․ արխիվը պատճենվել է որպես վերնագիր (link)
7. ↑  8th parliamentary term | Kaja KALLAS | MEPs | European Parliament
8. ↑  Members Archived 2016-01-08 at the Wayback Machine. European Parliament Intergroup on the Digital Agenda.
9. ↑  "European Youth Forum". *www.youthforum.org*. Արխիվացված է the original 2016 թ․ մայիսի 4-ին. Retrieved 2016 թ․ ապրիլի 18. `{{cite web}}`: Unknown parameter `|deadlink=` ignored (`|url-status=` suggested) (help)
10. ↑  "Pevkur not to run for Reform lead again, Kallas not announcing yet". ERR. 2017 թ․ դեկտեմբերի 13. Retrieved 2017 թ․ դեկտեմբերի 22.
11. ↑  "Kaja Kallas to run for Reform Party chair". ERR. 2017 թ․ դեկտեմբերի 15. Retrieved 2017 թ․ դեկտեմբերի 22.

Արտաքին հղումներ
----------------

* Անձնական էջ(էստոներեն)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Եվրախորհրդարան |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 1202367046 · VIAF: 5603153411798241700005 · WorldCat VIAF: 5603153411798241700005 |

 |